Invitation til Divisionsturnering 2024

Så er det – traditionen tro – tid til Divisionsturneringen i Steen Blicher Division.

I år er året hvor vi kan fejre 50-års Jubilæum for Divisionen og det skal selvfølgelig fejres med et brag!

I år skal Divi afholdes i de historiske rammer ved Hald Hovedgård og løber af stablen d. 24-26 maj 2024.

Vi skal som altid have løb om lørdagen og trække tov om søndagen, men i anledningen af jubilæet skal der afholdes Banket[[1]](#footnote-2) i stedet for det almindelige lejrbål lørdag aften.

Så sæt allerede nu kryds i kalenderen, og så kommer de sidste praktiske informationer snart!

I skal tilmelde til jeres egen gren senest 15.april.

Temaet for årets divisionsturnering er Spejd i fortid, nutid og fremtid, og vi vil bruge turneringen til at vise og tænke over, hvem vi er som spejdere. Som en del af temaet, laver vi lørdag eftermiddag et spejdermuseum, som vi håber, alle grupper vil bidrage til ved at løse årets foropgaver.

**Praktiske oplysninger:**

Ankomst fredag d. 24. maj mellem kl. 18:30-19:00 (I skal have spist aftensmad hjemmefra). Der er ankomst for ledere fra kl. 17.00

Afgang søndag d. 26. maj kl. 11:00 (Vi inviterer alle forældre og andre interesserede til at komme og se spejdermuseet mellem kl. 10 og kl. 11)

Adresse: Naturskolen ved Hald, Ravnsbjergvej 71, 8800 Viborg

Hilsen Divisionsledelsen og Divisionsudvalget

1. *Banket: En banket er et højtideligt og formelt måltid, der er arrangeret af en offentlig myndighed, institution, organisation eller virksomhed for at markere en begivenhed eller til ære for en eller flere personer.* [↑](#footnote-ref-2)